
ประกาศองค์การบริหารส่วนตำบลสระพัง
เรื่อง  รับสมัครสรรหาและเลือกสรรบุคคลเพื่อสรรหาและแต่งตั้งเป็นพนักงานจ้าง
………………………..……………


ด้วย องค์การบริหารส่วนตำบลสระพัง  อำเภอบ้านแท่น จังหวัดชัยภูมิ  มีความประสงค์จะรับสมัครสรรหาและเลือกสรรบุคคลเพื่อบรรจุและแต่งตั้งเป็นพนักงานจ้าง ประจำปีงบประมาณ 2564                  เพื่อปฏิบัติงานในส่วนราชการต่างๆ ขององค์การบริหารส่วนตำบลสระพัง ให้มีประสิทธิภาพและประสิทธิผล                  เกิดความคล่องตัวในการปฏิบัติงาน และเป็นประโยชน์ต่อทางราชการและ
 
อาศัยอำนาจตามประกาศคณะกรรมการพนักงานส่วนตำบลจังหวัดชัยภูมิ เรื่อง หลักเกณฑ์และเงื่อนไขเกี่ยวกับพนักงานจ้างขององค์การบริหารส่วนตำบล ลงวันที่ ๗ กรกฎาคม  ๒๕๔๗ (และแก้ไขเพิ่มเติมถึงปัจจุบัน) หมวด ๔ การสรรหาและเลือกสรร ข้อ ๑๘ และข้อ ๑๙ จึงประกาศรับสมัครสรรหาและเลือกสรรบุคคลเพื่อบรรจุและแต่งตั้งเป็นพนักงานจ้าง โดยมีรายละเอียดดังนี้
1. ตำแหน่งที่จะรับสมัคร
๑.๑ พนักงานจ้างตามภารกิจ   จำนวน 1  ตำแหน่ง 

   1.1.1 ตำแหน่ง ผู้ช่วยเจ้าพนักงานพัฒนาชุมชน สังกัด กองสวัสดิการสังคม จำนวน  1  อัตรา
2. คุณสมบัติของผู้มีสิทธิสมัครสอบ
2.1  คุณสมบัติทั่วไป 


       
(๑)  มีสัญชาติไทย



     
(๒)  มีอายุไม่ต่ำกว่า 18 ปี  และไม่เกิน ๖๐ ปีบริบูรณ์ (นับถึงวันปิดรับสมัคร)


      
(๓)  เป็นผู้เลื่อมใสในระบอบประชาธิปไตย อันมีพระมหากษัตริย์ทรงเป็นประมุข
(4)  ไม่เป็นบุคคลล้มละลาย


      
(๕)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  ดังนี้



  
ก. โรคเรื้อนในระยะติดต่อ หรือในระยะที่ปรากฏอาการเป็นที่รังเกียจแก่สังคม



  
ข. วัณโรคในระยะอันตราย



  
ค. โรคเท้าช้างในระยะที่ปรากฏอาการเป็นที่รังเกียจแก่สังคม



 
ง. โรคติดยาเสพติดให้โทษ



  
จ. โรคพิษสุราเรื้อรัง
               
           (๖)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง


           (๗)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นหรือสมาชิกสภาท้องถิ่น



 (๘)  ไม่เป็นผู้เคยต้องรับโทษจำคุก  โดยคำพิพากษาถึงที่สุดให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ





                                                             /….(9) ไม่เป็นผู้เคย...

(๙) ไม่เป็นผู้เคยถูกลงโทษให้ออก  ปลดออก หรือไล่ออกจากราชการ  รัฐวิสาหกิจ หรือหน่วยงานอื่นของรัฐ


      
(๑๐) ไม่เป็นข้าราชการหรือลูกจ้างของส่วนราชการ  พนักงานจ้างหรือลูกจ้างของหน่วยงานอื่น   ของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น 
3. ลักษณะงานที่ปฏิบัติและหน้าที่ความรับผิดชอบหลัก
ลักษณะงานที่ปฏิบัติและหน้าที่ความรับผิดชอบหลัก ให้เป็นไปตามเอกสารแนบท้าย
ประกาศนี้ (ภาคผนวก ก.)
4. การรับสมัคร


     วัน เวลาและสถานที่รับสมัคร


     กำหนดวันรับสมัครตั้งแต่ วันที่  16-28 กรกฎาคม  2564  ในวันและเวลาราชการ                                 (เว้นวันหยุดราชการ) ผู้ใดประสงค์จะสมัครเข้ารับการสรรหาและเลือกสรร ติดต่อขอรับใบสมัคร และยื่นใบสมัคร                   พร้อม เอกสารหลักฐานต่างๆ ด้วยตนเอง ณ สำนักงานปลัด องค์การบริหารส่วนตำบลสระพัง อำเภอบ้านแท่น                          จังหวัดชัยภูมิ  
5.  เอกสารและหลักฐานที่ต้องนำมายื่นพร้อมในการสมัคร


ผู้ที่ประสงค์จะสมัครเข้ารับการสรรหาและเลือกสรรให้ยื่นใบสมัครด้วยตนเองต่อเจ้าหน้าที่รับสมัครพร้อมด้วยเอกสารและหลักฐานต่างๆ ดังต่อไปนี้
(1) รูปถ่ายหน้าตรง  ไม่สวมหมวกและไม่สวมแว่นตาดำ                         ขนาด  ๑x1.5  นิ้ว                          ถ่ายครั้งเดียว  ไม่เกิน  ๖ เดือน นับถึงวันปิดรับสมัคร

          จำนวน  ๓  รูป  


(๒) สำเนาบัตรประจำตัวประชาชนพร้อมรับรองสำเนา


จำนวน  ๑  ฉบับ

 
(๓) สำเนาทะเบียนบ้านพร้อมรับรองสำเนา




จำนวน  ๑  ฉบับ


(๔) ใบประกาศนียบัตรหรือระเบียนสำเนาแสดงผลการศึกษาที่แสดงว่าเป็นผู้มีวุฒิการศึกษา              ตรงกับตำแหน่งที่สมัครสอบ ทั้งนี้จะต้องสำเร็จการศึกษาและได้รับอนุมัติประกาศนียบัตรหรือใบระเบียนแสดงผลการศึกษาจากผู้มีอำนาจอนุมัติภายในวันปิดรับสมัคร 




จำนวน 1 ฉบับ

(๕)  ใบรับรองแพทย์ที่แสดงว่าไม่เป็นโรคต้องห้ามตามกฎ ก.พ. ฉบับที่ 3 พ.ศ. 2553 ซึ่งออกให้ไม่เกิน  ๑  เดือน  นับตั้งแต่วันที่ตรวจร่างกายจนถึงวันรับสมัคร 



จำนวน  ๑  ฉบับ


(6)  สำเนาใบผ่านงาน (ถ้ามี)





จำนวน  ๑  ฉบับ


(๗)  สำเนาใบรับรองผ่านการเกณฑ์ทหาร (ส.ด.๙) (ถ้ามี)


จำนวน  ๑  ฉบับ


(๘)  สำเนาหลักฐานอื่นๆ เช่น ทะเบียนสมรส  ใบเปลี่ยนชื่อตัว  ชื่อสกุล 
จำนวน  1  ฉบับ


6.  เงื่อนไขในการรับสมัคร


ผู้สมัครจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครสอบตรงตามประกาศรับสมัครสอบจริง และจะต้องกรอกรายละเอียดต่างๆในใบสมัครสอบพร้อมทั้งยื่นหลักฐานในการสมัครสอบให้ถูกต้องครบถ้วน และผู้สมัครสอบสามารถสมัครสอบได้เพียงตำแหน่งเดียวในกรณีที่มีการผิดพลาดอันเกิดจากผู้สมัครสอบ องค์การบริหารส่วนตำบลสระพังจะถือว่าผู้นั้นขาดคุณสมบัติในการที่จะจ้างในตำแหน่งตามมาตรฐานกำหนดตำแหน่งที่ได้กำหนดไว้

/….(7) ค่าธรรมเนียม...

7.  ค่าธรรมเนียมในการรับสมัคร
  

ผู้สมัครสอบแข่งขันต้องเสียค่าธรรมเนียมในตำแหน่งที่สมัครสอบ ตำแหน่งละ 100 บาท               (หนึ่งร้อยบาท)  โดยชำระเงินพร้อมกับยื่นใบสมัคร ทั้งนี้ค่าธรรมเนียมจะไม่จ่ายคืนให้  เมื่อได้ประกาศรายชื่อว่าเป็นผู้มีสิทธิ์เข้ารับการสรรหาและเลือกสรรแล้ว เว้นแต่มีการยกเลิกการสรรหาและเลือกสรรครั้งนั้นทั้งหมดเนื่องจากมีการทุจริตหรือส่อไปในทางทุจริตจึงให้จ่ายคืนค่าธรรมเนียมแก่ผู้สมัครสอบ เฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้


8. การประกาศรายชื่อผู้มีสิทธิเข้าสอบ วัน เวลา และสถานที่สอบ


องค์การบริหารส่วนตำบลสระพัง  จะประกาศรายชื่อผู้มีสิทธิเข้ารับการสรรหาและเลือกสรร   
ในวันศุกร์ที่ 30 กรกฏาคม 2564 ณ ที่ทำการองค์การบริหารส่วนตำบลสระพัง ตำบลสระพัง                      อำเภอบ้านแท่น จังหวัดชัยภูมิ                                               


9.  กำหนดวันสรรหาและเลือกสรร


     องค์การบริหารส่วนตำบลสระพัง จะดำเนินการสรรหาและเลือกสรรพนักงานจ้าง
 ในวันพุธที่ 4  สิงหาคม  2564  ตั้งแต่เวลา 09.00 – 16.00 น. ณ ที่ทำการองค์การบริหารส่วนตำบล        สระพัง  อำเภอบ้านแท่น จังหวัดชัยภูมิ 
    - ภาคเช้า เวลา ๐๙.30 -11.30 น. สอบข้อเขียนวิชาภาคความรู้ความสามารถทั่วไป                       
และวิชาภาคความรู้ความสามารถที่ใช้เฉพาะสำหรับตำแหน่ง  ณ ห้องประชุมสภาองค์การบริหารส่วนตำบลสระพัง    
    - ภาคบ่าย เวลา 13.00 น. เป็นต้นไป สอบภาคความเหมาะสมกับตำแหน่ง (สอบสัมภาษณ์) 
ณ ห้องประชุมสภาองค์การบริหารส่วนตำบลสระพัง    


10. หลักเกณฑ์วิธีการสรรหาและเลือกสรร


     องค์การบริหารส่วนตำบลสระพัง จะดำเนินการสรรหาและเลือกสรรบุคคลเพื่อเป็นพนักงานจ้างโดยจะยึดหลักสมรรถนะ ที่จำเป็นต้องใช้สำหรับการปฏิบัติงานในตำแหน่ง ความเท่าเทียบในโอกาส และประโยชน์ของทางราชการเป็นสำคัญ ด้วยกระบวนการที่ได้มาตรฐาน ยุติธรรม และโปร่งใส เพื่อรองรับการตรวจสอบตามแนวทางการบริหารกิจการบ้านเมืองที่ดี หลักเกณฑ์และเงื่อนไขเกี่ยวกับการวิธีการสรรหาและเลือกสรรให้เป็นไปตามเอกสารแนบท้ายประกาศนี้ (ภาคผนวก ข.)


11. การบรรจุและแต่งตั้ง

องค์การบริหารส่วนตำบลสระพัง จะบรรจุและแต่งตั้งและทำสัญญาจ้างผู้ที่ผ่านการสรรหา                และเลือกสรร โดยเรียงตามลำดับที่และตามจำนวนอัตราของแต่ละตำแหน่งที่รับเข้าบรรจุและแต่งตั้งก่อน                     ทั้งนี้ต้องได้รับความเห็นชอบจากคณะกรรมการพนักงานส่วนตำบลจังหวัดชัยภูมิก่อนเท่านั้น (สำหรับพนักงานจ้างตามภารกิจ) จึงจะดำเนินการจ้างได้ และเมื่อได้รับการบรรจุและแต่งตั้งเข้าปฏิบัติงานจะต้องทำหนังสือค้ำประกันให้ไว้กับองค์การบริหารส่วนตำบลสระพัง โดยค้ำประกันด้วยบุคคล จำนวน 1 คน ต้องเป็นข้าราชการเทียบเท่าระดับชำนาญการขึ้นไป ถ้าเป็นข้าราชการทหารหรือตำรวจต้องมียศตั้งแต่ร้อยเอกขึ้นไป


จึงประกาศมาให้ทราบโดยทั่วกัน
ประกาศ  ณ  วันที่  7  เดือน  กรกฎาคม   พ.ศ. 2564
[image: image1]                                                                     








 ลงชื่อ                 






                              (  นายสนิท     เพิ่มผล  )





                                           นายกองค์การบริหารส่วนตำบลสระพัง

ภาคผนวก ก.
รายละเอียดเกี่ยวกับลักษณะงานที่ปฏิบัติ หน้าที่และความรับผิดชอบหลัก
แนบท้ายประกาศองค์การบริหารส่วนตำบลสระพัง  ลงวันที่  7 กรกฎาคม   2564
----------------------------------------------------------------------
      พนักงานจ้างตามภารกิจ
ประเภทพนักงานจ้าง   พนักงานจ้างตามภารกิจ
๑. ตำแหน่ง  ผู้ช่วยเจ้าพนักงานพัฒนาชุมชน
จำนวน 1  อัตรา 

๑.ลักษณะงานและหน้าที่ความรับผิดชอบของตำแหน่ง
          หน้าที่และความรับผิดชอบหลัก 
ปฏิบัติงานในฐานะผู้ปฏิบัติงานระดับต้น ซึ่งไม่จำเป็นต้องใช้ผู้สำเร็จการศึกษาระดับปริญญาปฏิบัติงานด้านพัฒนาชุมชน ตามแนวทางแบบอย่าง ขั้นตอน และวิธีการที่ชัดเจน ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย 

     โดยมีลักษณะงานที่ปฏิบัติในด้านต่าง ๆ ดังนี้ 

  1. ด้านการปฏิบัติการ 
 1.1 สำรวจข้อมูลเบื้องต้นเพื่อจัดทำแผนปฏิบัติงานพัฒนาชุมชน ตลอดจนส่งเสริมพัฒนาประสานงาน ติดตามและสนับสนุนการจัดเก็บข้อมูลในการพัฒนาชุมชน เพื่อการวางแผนพัฒนาชุมชน และสนับสนุนการดำเนินงานของท้องถิ่นได้ตรงตามความต้องการและสถานการณ์ของชุมชน
1.2 ส่งเสริมและกระตุ้นให้ชุมชนมีความเข้าใจ และมีความคิดริเริ่ม เพื่อเข้ามามีส่วนร่วมในการพัฒนาชุมชนและท้องถิ่นของต้นโดยมุ่งพึ่งพาตนเองเป็นหลักและยึดคนในชุมชนเป็นศูนย์กลางในการพัฒนา
1.3 ส่งเสริม สนับสนุนให้มีการรวมกลุ่มของประชาชน เพื่อสร้างพลังชุมชนให้เป็นฐานการพัฒนาชุมชนอย่างถูกต้องเข้มแข็ง ตลอดจนแสวงหาและพัฒนาผู้นำชุมชน ผู้นำกลุ่ม/องค์กร และเครือข่ายองค์กรประชาชน ในการเป็นที่ปรึกษากลุ่ม/องค์กร และเครือข่ายองค์กรประชาชน
1.4 ส่งเสริม สนับสนุนกระบวนการเรียนรู้และการมีส่วนร่วมของประชาชน กระบวนการกลุ่ม รวมทั้งกระบวนการชุมชนในรูปแบบต่างๆ ให้ประชาชนในชุมชนสามารถคิดค้น วิเคราะห์ ตัดสินใจ วางแผนและดำเนินการแก้ไขปัญหาตามความต้องการของตนเองและชุมชน เพื่อให้สามารถบริหารจัดการชุมชนและท้องถิ่นของตนเองสู่การเป็นชุมชนเข้มแข็ง
      1.5 ส่งเสริม สนับสนุน พัฒนา ให้คำปรึกษา แนะนำด้านวิชาการและปฏิบัติงานด้านเศรษฐกิจชุมชนระดับฐานราก ตลอดจนสนับสนุนการบริหารจัดการกองทุนต่างๆ แก่กลุ่มองค์กร เครือข่าย องค์กรประชาชน และชุมชนในระดับอำเภอ ตำบล หมู่บ้าน เพื่อให้ชุมชนสามารถพึ่งตนเองได้ ในทางเศรษฐกิจและเศรษฐกิจฐานราก มีความเข้มแข็ง สมดุล และมั่นคง
      1.6 ให้ความรู้เบื้องต้นแก่ประชาชนในด้านต่างๆ ที่เกี่ยวข้องกับการพัฒนาชุมชน ตลอดจนดำเนินการและเอื้ออำนวยให้เกิดเวทีประชาคม หรือเวทีชุมชนในรูปแบบต่างๆ เพื่อให้ ประชาชนได้แสดงความคิดเห็นและมีส่วนร่วมในการแลกเปลี่ยนเรียนรู้

1.7  เป็นผู้นำและเป็นที่ปรึกษากลุ่มในการพัฒนาท้องถิ่น ดูแลส่งเสริมประชาชนให้มีความสนใจ เข้าใจและเข้ามามีส่วนร่วมในการพัฒนาชุมชนของตนเอง
/1.8 ร่วมจัดทำโครงการ....

1.8 ร่วมจัดทำโครงการต่าง ๆ ร่วมกับประชาชนในพื้นที่ เช่น โครงการกองทุนหมู่บ้าน โครงการชุมชนพอเพียง โครงการ 
S M L เป็นต้น  เพื่อพัฒนาคุณภาพชีวิตให้แก่ประชาชนในพื้นที่และเสริมสร้างให้เป็นชุมชนที่เข้มแข็ง

1.9 ศึกษา และติดตามเทคโนโลยีองค์ความรู้ใหม่ ๆ กฎหมาย และระเบียบต่าง ๆ ที่เกี่ยวข้องกับงานพัฒนาชุมชน และงานบรรเทาทุกข์แก่ผู้สูงอายุ ผู้พิการ ผู้ป่วยเอดส์ และเด็กและเยาวชนที่ด้อยโอกาส เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด

1.10 ปฏิบัติงาน และสนับสนุนงานอื่น ๆ ตามที่ได้รับมอบหมาย  เพื่อสนับสนุนให้องค์กรปกครองส่วนท้องถิ่นที่สังกัดบรรลุภารกิจที่กำหนดไว้
  2. ด้านการบริการ 
          2.1 ติดตามผลการปฏิบัติงานพัฒนาชุมชน และจัดทำรายงานผลการปฏิบัติงานดังกล่าว เพื่อนำไปใช้ประโยชน์ในการหาข้อบกพร่องและแนวทางปรับปรุงแก้ไขในการปฏิบัติงานคราวต่อไป

2.2 ตอบปัญหาและชี้แจงการปฏิบัติงานเบื้องต้นเกี่ยวกับการพัฒนาชุมชนแก่หน่วยงานที่เกี่ยวข้องเพื่อให้เกิดความร่วมมือและความเข้าใจที่ดีต่อกันทุกฝ่าย

2.3 ติดตามประสานงานหน่วยงานองค์กรอื่น ๆ ที่เกี่ยวข้อง เพื่อบริการช่วยเหลือ บำบัด แก้ไขปัญหาแก่ชุมชน ประชาชนในทุกด้าน

2.4 เผยแพร่ประชาสัมพันธ์ผลงานการดำเนินงาน วิธีการ งานพัฒนาชุมชน เพื่อสร้างความรู้ความเข้าใจและกระตุ้นปลูกฝังให้ประชาชนมีความสนใจให้ความร่วมมือ มีส่วนร่วมในการพัฒนาชุมชน และมีทัศนคติที่ดีต่อองค์กร ต่อชุมชน

2.5 ให้คำแนะนำตอบปัญหาและชี้แจงเกี่ยวกับงานในความรับผิดชอบให้แก่หน่วยงานราชการ เอกชน หรือประชาชนทั่วไป เพื่อให้ผู้สนใจได้รับทราบข้อมูลและให้ความรู้ต่าง ๆ ที่เป็นประโยชน์
     3. คุณสมบัติเฉพาะสำหรับตำแหน่ง
    มีคุณวุฒิอย่างใดอย่างหนึ่งดังต่อไปนี้
	คุณสมบัติเฉพาะตำแหน่ง
	ค่าตอบแทน

	1. ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกันทุกสาขาวิชาที่ ก.จ., ก.ท. และ ก.อบต. รับรอง

	9,400.-บาท

	2. ได้รับการประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันเดียวกันทุกสาขาวิชาที่ ก.จ., ก.ท. และ ก.อบต. รับรอง

	10,840.-บาท

	3. ได้รับประกาศนียบัตรวิชาชีพชั้นสูง หรือคุณวุฒิอย่างอื่นที่เทียบได้ไม่ต่ำกว่านี้ทุกสาขาวิชาที่ ก.จ., ก.ท. และ ก.อบต. รับรอง

	11,500.-บาท

       4.  ระยะเวลาการจ้าง 
ไม่เกิน  4  ปี 
 5.  อัตราว่าง

1    อัตรา
 6.  สิทธิประโยชน์


(๑)  ตามประกาศ ก.อบต.จังหวัดชัยภูมิ   เรื่อง หลักเกณฑ์เกี่ยวกับพนักงานจ้าง  ลงวันที่  ๒๖ กรกฎาคม  ๒๕๔๗ และแก้ไขเพิ่มเติมจนถึงปัจจุบัน



(๒)  ตามพระราชบัญญัติประกันสังคม พ.ศ. ๒๕๓๓ แก้ไขเพิ่มเติม (ฉบับที่ ๓) พ.ศ. ๒๕๔๒
...........................................................

ภาคผนวก ข
                                    รายละเอียดหลักเกณฑ์และวิธีการเลือกสรร
แนบท้ายประกาศองค์การบริหารส่วนตำบลสระพัง
 เรื่อง  รับสมัครสรรหาและการเลือกสรรบุคคลเพื่อสรรหาและแต่งตั้งเป็นพนักงานจ้าง 
ลงวันที่ 7  กรกฎาคม   2564
     ผู้สมัครต้องได้รับการประเมินสมรรถนะตามหลักเกณฑ์ ดังนี้
     พนักงานจ้างตามภารกิจ  ตำแหน่ง ผู้ช่วยเจ้าพนักงานพัฒนาชุมชน 
	สมรรถนะ
	คะแนนเต็ม
	วิธีการประเมิน

	๑. ความรู้
  (ความรู้ในหลักวิชาการที่เกี่ยวกับงานในหน้าที่ของตำแหน่งที่จะจ้าง)
     ภาค ก. ความรู้ความสามารถทั่วไป
     ๑.1  ความรู้รัฐธรรมนูญแห่งราชอาณาจักรไทย พ.ศ.2560
     1.2  พระราชบัญญัติข้อมูลข่าวสารของทางราชการ พ.ศ.2540

     1.3  พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม
     1.4 พระราชบัญญัติระเบียบบริหารราชการแผ่นดิน พ.ศ.2534  และแก้ไขเพิ่มเติม
     1.5 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542
     1.6  ระเบียบสำนักนายกรัฐมนตรีว่าด้วยงานสารบรรณ พ.ศ.2526 และที่แก้ไขเพิ่มเติม
     1.7  ความรู้ความสามารถในการใช้ภาษา และคณิตศาสตร์     
	100

	โดยวิธีสอบข้อเขียน(ปรนัย)


	๒. ความสามารถในการปฏิบัติงานหน้าที่
     ภาค ข ภาคความรู้ความสามารถที่ใช้เฉพาะตำแหน่ง
     2.๑.  พระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗ และที่แก้ไขเพิ่มเติม(ฉบับที่ 6 ) พ.ศ. 2552
     2.2. ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม
     2.3. พระราชบัญญัติข้อมูลข่าวสารของราชการ  พ.ศ.๒๕๔๐
     2.4. พระราชบัญญัติว่าด้วยความรับผิดทางละเมิดของเจ้าหน้าที่  พ.ศ.๒๕๓๙
     2.5. ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552

	100
	โดยวิธีสอบข้อเขียน(ปรนัย)

	สมรรถนะ
	คะแนนเต็ม
	วิธีการประเมิน

	    2.6. ระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. 2553 (ฉบับที่ 2 ) พ.ศ. 2559
    2.7. ระเบียบกรมกิจการเด็กและเยาวชนว่าด้วยหลักเกณฑ์การจ่ายเงินอุดหนุนเพื่อการเลี้ยงดูเด็กแรกเกิด พ.ศ. 2558
    2.8. เหตุการณ์ปัจจุบันทางการเมือง เศรษฐกิจและสังคม

	
	

	๓. คุณสมบัติส่วนบุคคล (ภาค ค)

     ๓.๑  ประวัติส่วนตัว
     ๓.๒  ประวัติการทำงาน
     ๓.๓  บุคลิกภาพท่วงทีวาจา
     ๓.๔  มนุษยสัมพันธ์
     3.5  ทัศนคติและแรงจูงใจ
     3.6  ความมั่นคงในอารมณ์
     3.8  ความคิดริเริ่มและปฏิภาณไหวพริบ
     3.9  คุณธรรมและจริยธรรม    
	100

	โดยวิธีสอบสัมภาษณ์


	รวมคะแนน
	300

